અમદાવાદના વસ્ત્રાલ વિસ્તારમાંથી મળી આવેલાં મરઘાંઓને શહેરના મેમનગર વિસ્તારમાં આવેલી એક એનજીઓ ખાતે ખસેડવામાં આવ્યાં હતાં. આ મરઘાંઓને બર્ડફ્લૂ થયો હોવાનું જણાતા તેમને મેમનગર અને નવરંગપુરા વિસ્તારની વચ્ચે આવેલા વીરાંજલિ વનમાં દાટવામાં આવ્યાં છે. આ વનને ત્રણ મહિના સુધી પ્રતિબંધિત વિસ્તાર તરીકે જાહેર કરી દેવાયો છે. તંત્રનો દાવો છે કે સ્થાનિકોના ચેકઅપ કરવામાં આવશે જેથી સ્થાનિકોનાં સ્વાસ્થ્ય પર કોઈ ખતરો ન રહે. સ્થાનિકોનું કહેવું છે કે મહાનગરપાલિકાની ટીમ એક વાર પૃચ્છા કરવા આવી હતી કે તેના સિવાય કોઈ ચેકઅપ કરવામાં આવ્યું નથી. આ વિસ્તારમાં પક્ષીઓ દાટીને તંત્રે બીમારીના ભયનો માહોલ ખડો કર્યો છે.